pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.ธรรมนัส ติดตามสถานการณ์น้ำ จ.แพร่
วันอาทิตย์ที่ 1 ตุลาคม 2566
รมว.ธรรมนัส ติดตามสถานการณ์น้ํา จ.แพร่
รมว.ธรรมนัส ติดตามสถานการณ์น้ํา จ.แพร่ มอบกรมชลประทานดําเนินการขุดลอกอ่างเก็บน้ําแม่แย้ฯ และเร่งรัดการสร้างอ่างเก็บน้ําแม่แย้ตอนบน เพื่อทําประโยชน์ให้กับพี่น้องประชาชนในพื้นที่
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ติดตามสถานการณ์น้ํา พร้อมรับฟังปัญหาจากพี่น้องประชาชน และแจกถุงยังชีพแก่พี่น้องประชาชนที่เดือดร้อนจากอุทกภัย ณ อ่างเก็บน้ําแม่แย้ อันเนื่องมาจากพระราชดําริ จ.แพร่
ทั้งนี้ อ่างเก็บน้ําแม่แย้ อันเนื่องมาจากพระราชดําริ ก่อสร้างแล้วเสร็จในปี 2527 เป็นโครงการตามความจําเป็นของราษฎร ให้ก่อสร้างอ่างเก็บน้ําเพื่อเก็บกักน้ําไว้ใช้ในการเพาะปลูกทั้งในฤดูฝนและฤดูแล้ง มีวัตถุประสงค์ คือ 1) ใช้น้ําเป็นแหล่งเก็บกักน้ําไว้ใช้เสริมการเพาะปลูกในฤดูฝน และการปลูกพืชในฤดูแล้ง 2) เป็นแหล่งเก็บกักน้ํา สําหรับอุปโภค - บริโภคของราษฎร 3) เป็นแหล่งเพาะพันธุ์สัตว์น้ําให้ราษฎรใช้บริโภค และมีรายได้จากการประมงเพิ่มเติมจากการเกษตรกรรม 4) เป็นแหล่งท่องเที่ยวพักผ่อนหย่อนใจของราษฎรในบริเวณใกล้เคียง และ 5) เป็นแหล่งเก็บกักน้ํา เพื่อบรรเทาการเกิดอุทกภัย สามารถช่วยเหลือพื้นที่เพาะปลูก 5,000 ไร่
สําหรับสถานการณ์อุทกภัยในพื้นที่จังหวัดแพร่ เกิดจากฝนตกหนักหลายที่ กับมีฝนตกหนักมากบางแห่ง ทําให้เกิดน้ําไหลป่าไหลหลากเป็นปริมาณมากทําให้น้ําเข้าท่วมบ้านเรือนราษฎรใน 5 อําเภอ ได้แก่ อ.เมือง อ.สูงเม่น อ.เด่นชัย อ.ลอง และ อ.วังชิ้น กระทรวงเกษตรฯ โดยกรมชลประทาน จึงได้เตรียมพร้อมเครื่องจักรเครื่องมือ พร้อมเจ้าหน้าที่คอยให้ความช่วยเหลือในพื้นที่ที่ได้รับผลกระทบอย่างเร่งด่วน
อย่างไรก็ตาม ได้มอบหมายกรมชลประทานดําเนินการตามข้อเรียกร้องของประชาชนในพื้นที่ อาทิ การป้องกันน้ํากัดเซาะตลิ่ง การอํานวยความสะดวกในการผลิตน้ําประปาสําหรับอุปโภคบริโภค การขุดลอกอ่างเก็บอ่างเก็บน้ําแม่แย้ฯ รวมถึงการสร้างอ่างเก็บน้ําแม่แย้ตอนบน โดยจะเร่งรัดให้ดําเนินการให้เร็วที่สุด เพื่อทําประโยชน์ให้กับพี่น้องประชาชนในพื้นที่
รัฐบาลไทย-ข่าวทำเนียบรัฐบาล-ดีอี เตือน คนร้ายซื้อ sponsored ใน facebook เผยแพร่ วงกว้าง เพจปลอม รับแจ้งความ อ้างเป็นตำรวจไซเบอร์
วันอาทิตย์ที่ 1 ตุลาคม 2566
ดีอี เตือน คนร้ายซื้อ sponsored ใน facebook เผยแพร่ วงกว้าง เพจปลอม รับแจ้งความ อ้างเป็นตํารวจไซเบอร์
ดีอี เตือน คนร้ายซื้อ sponsored ใน facebook เผยแพร่ วงกว้าง เพจปลอม รับแจ้งความ อ้างเป็นตํารวจไซเบอร์
​
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอี)ในฐานะโฆษกกระทรวงฯกล่าวถึงตามที่มีข้อมูลว่าปชช.สามารถแจ้งความออนไลน์ผ่านเพจสํานักงานช่วยเหลือประชาชนทางกฎหมายอ้างเป็นตํารวจไซเบอร์ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับสํานักงานตํารวจแห่งชาติพบว่าข้อมูลดังกล่าวเป็นข้อมูลเท็จ
จากที่มีข่าวสารระบุว่าปชช.สามารถแจ้งความออนไลน์ผ่านเพจสํานักงานช่วยเหลือประชาชนทางกฎหมายทางสํานักงานตํารวจแห่งชาติได้ตรวจสอบข้อมูลและชี้แจงว่าเพจสํานักงานช่วยเหลือประชาชนทางกฎหมายนั้นเป็นเพจปลอมที่มิจฉาชีพสร้างขึ้นมาเพื่อหลอกลวงเอาข้อมูลของปชช.ซึ่งสําหรับการแจ้งความออนไลน์ที่ถูกต้องมีแค่ช่องทางเว็บไซต์https://thaipoliceonline.com/เท่านั้น
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
__________
รัฐบาลไทย-ข่าวทำเนียบรัฐบาล-รมว.ธรรมนัสฯ ติดตามสถานการณ์น้ำจังหวัดสุโขทัย
วันอาทิตย์ที่ 1 ตุลาคม 2566
รมว.ธรรมนัสฯ ติดตามสถานการณ์น้ําจังหวัดสุโขทัย
รมว.ธรรมนัสฯ ติดตามสถานการณ์น้ําจังหวัดสุโขทัย
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ติดตามสถานการณ์น้ํา พร้อมรับฟังปัญหาจากพี่น้องประชาชน และแจกถุงยังชีพแก่พี่น้องประชาชนที่เดือดร้อนจากอุทกภัย เนื่องจากน้ําป่าไหลหลาก ณ ประตูระบายน้ํา หาดสะพานจันทร์ อ.สวรรคโลก จ.สุโขทัย
ทั้งนี้ จังหวัดสุโขทัยได้รับผลกระทบจากอุทกภัย 2 ช่วง โดยช่วงที่ 1 ตั้งแต่วันที่ 17 ก.ย. – 20 ก.ย. 66 และช่วงที่ 2 ตั้งแต่วันที่ 26 ก.ย. 66 เป็นต้นมาถึงปัจจุบัน มีพื้นที่ที่ได้รับผลกระทบ จํานวน 9 อําเภอ 42 ตําบล 165 หมู่บ้าน ประชาชนได้รับความเดือดร้อน จํานวน 1,365 ครัวเรือน 2,814 คน พื้นที่ทางการเกษตร 62,483.50 ไร่
รัฐบาลไทย-ข่าวทำเนียบรัฐบาล-“รองนายกฯสมศักดิ์” บินด่วน ติดตามเหตุน้ำท่วมสุโขทัย เผย นายกฯเป็นห่วง กำชับเร่งช่วยประชาชน
วันอาทิตย์ที่ 1 ตุลาคม 2566
01/10/2566
“รองนายกฯสมศักดิ์” บินด่วน ติดตามเหตุน้ําท่วมสุโขทัย เผย นายกฯเป็นห่วง กําชับเร่งช่วยประชาชน
“รองนายกฯสมศักดิ์” บินด่วน ติดตามเหตุน้ําท่วมสุโขทัย เผย นายกฯเป็นห่วง กําชับเร่งช่วยประชาชน พบ ชาวสุโขทัยเดือดร้อนแล้ว 1,365 ครัวเรือน เร่งช่วยเหลือเบื้องต้น ยอมรับ สถานการณ์ยังน่าห่วง หลังพบมวลน้ําวันนี้เพิ่มขึ้นอีก 350 ลูกบาศก์เมตรต่อวินาที
วันที่ 1 ตุลาคม 2566 เมื่อเวลา 08.30 น. นายสมศักดิ์ เทพสุทิน รองนายกรัฐมนตรี พร้อมด้วย นายชยันต์ เมืองสง รองเลขาธิการสํานักงานทรัพยากรน้ําแห่งชาติ หรือ สทนช. และ นายทวีศักดิ์ ธนเดโชพลรองอธิบดีกรมชลประทาน ได้ลงพื้นที่จังหวัดสุโขทัย เพื่อติดตามสถานการณ์น้ํา โดยจุดแรก ได้เดินทางไปตรวจประตูระบายน้ําแม่น้ํายม บ้านหาดสะพานจันทร์ อําเภอสวรรคโลก พร้อมร่วมประชุมเพื่อสรุปสถานการณ์และหาแนวทางการแก้ไขปัญหาน้ําท่วมจังหวัดสุโขทัย กับนายสุชาติ ทีคะสุข ผู้ว่าราชการจังหวัดสุโขทัย นายมนู พุกประเสริฐ นายก อบจ.สุโขทัย นางสาวประภาพรทองปากน้ํา สส.สุโขทัย นายจักรวาล ชัยวิรัตน์นุกูล สส.สุโขทัย และหัวหน้าส่วนราชการ
โดยนายสุชาติ กล่าวรายงานสรุปว่า สถานการณ์น้ําในจังหวัดสุโขทัย เริ่มมีความน่าเป็นห่วงตั้งแต่ช่วงเดือนกันยายนที่ผ่านมา เพราะมีฝนตกเป็นจํานวนมาก รวมถึงมีน้ําป่าไหลมาจากจังหวัดรอบข้าง ส่งผลให้สถานการณ์น้ําในจังหวัดเวลานี้ อยู่ในจุดที่ต้องเฝ้าระวัง โดยขณะนี้ มีพื้นที่ได้รับผลกระทบทั้งหมด 42 ตําบล 165 หมู่บ้าน 1,365 ครัวเรือน รวมถึงมีพื้นที่การเกษตรได้รับความเสียหาย 2,483 ไร่ ซึ่งทางจังหวัดได้เตรียมความพร้อม ในการดูแลช่วยเหลือประชาชนในเบื้องต้นเป็นที่เรียบร้อยแล้ว
ขณะที่ นายสมศักดิ์ กล่าวว่า ขอขอบคุณนายเศรษฐา ทวีสิน นายกรัฐมนตรี ที่สั่งการอย่างเร่งด่วนให้หน่วยงานที่เกี่ยวข้อง อย่าง กระทรวงมหาดไทย ได้เร่งลงพื้นที่แล้ว โดยผู้ว่าราชการจังหวัดสุโขทัย ได้รายงานสถานการณ์และสรุปในเบื้องต้นให้รับฟังแล้ว ซึ่งขณะนี้ มีประชาชนที่ได้รับผลกระทบ 1,365 ครัวเรือน เป็นพื้นที่กว่า 62,000 ไร่ ส่วนเรื่องการช่วยเหลือชาวสุโขทัย ในเรื่องการอพยพนั้น ยังมีน้อย แต่สิ่งที่น่าเป็นห่วงคือ มวลน้ํา ที่ไหลมาจากจังหวัดแพร่ โดยจากรายงานปริมาณน้ําของวันนี้ เมื่อเทียบกับของเมื่อวานที่ผ่านมา ต้องยอมรับว่า สูงขึ้น จาก 880 ลูกบาศก์เมตรต่อวินาที เพิ่มอีก 350 ลูกบาศก์เมตรต่อวินาที โดยมวลน้ําทั้งหมด จะไหลมารวมอยู่ที่จังหวัดสุโขทัย นายสมศักดิ์ กล่าวอีกว่า ทางจังหวัดสุโขทัย ก็พยายามปล่อยน้ําออกทางด้านซ้ายของแม่น้ํายมเป็นหลัก ซึ่งสามารถปล่อยได้ 450 ลูกบาศก์เมตรต่อวินาที ส่วนในวันพรุ่งนี้ ตนได้รับรายงานว่า น้ําน่าจะเพิ่มขึ้นอีก 350 ลูกบาศก์เมตรต่อวินาที อาจจะส่งผลกระทบให้กับประชาชนเพิ่มขึ้น นอกจากนี้ ในพื้นที่อําเภอเมือง ยังพบดินสไลด์ริมตลิ่ง ความยาวกว่า 100 เมตร โดยผู้ว่าฯได้นําเอาบิ๊กแบ๊คมากั้นเรียบร้อยแล้ว คาดว่า วันนี้จะสามารถหยุดการไหลของน้ําเข้าในพื้นที่ของอําเภอเมืองได้
“หลังจากนี้ ผมและคณะ จะเดินทางไปจังหวัดแพร่ เพื่อติดตามสถานการณ์ที่เกิดขึ้น เนื่องจากท่านนายกฯ มีความเป็นห่วงมาก จึงได้กําชับให้ผมรีบลงพื้นที่ติดตามสถานการณ์อย่างใกล้ชิด ส่วนการแก้ปัญหาระยะยาว ในช่วงเย็นวันนี้ ผมจะกลับมาประชุมที่จังหวัดสุโขทัยอีกครั้งหนึ่ง เพื่อสรุปแนวทางทั้งหมด นําไปเสนอที่ประชุมคณะรัฐมนตรี โดยขอยืนยันว่า ผมทํางานการเมืองมา 40 ปี เห็นปัญหานี้มาโดยตลอด ซึ่งจะพยายามแก้ปัญหาให้พี่น้องประชาชนได้รับผลกระทบน้อยที่สุด” รองนายกรัฐมนตรี กล่าว /////////
รัฐบาลไทย-ข่าวทำเนียบรัฐบาล-“รองนายกฯสมศักดิ์” นั่งรถราง 7 กิโล เข้าจุดเกิดเหตุรถไฟตกราง จ.แพร่
วันอาทิตย์ที่ 1 ตุลาคม 2566
01/10/2566
“รองนายกฯสมศักดิ์” นั่งรถราง 7 กิโล เข้าจุดเกิดเหตุรถไฟตกราง จ.แพร่
“รองนายกฯสมศักดิ์” นั่งรถราง 7 กิโล เข้าจุดเกิดเหตุรถไฟตกราง จ.แพร่ เผย 6 โมงเย็นวันนี้ กลับมาใช้ได้ปกติ พร้อมควง”วรวัจน์”ติดตามสถานการณ์น้ําท่วมแพร่ สั่ง เตือนประชาชนริมน้ํายม ขนของขึ้นที่สูง กําชับจ.สุโขทัย เตรียมรับมวลน้ํา 4 อําเภอ
วันที่ 1 ตุลาคม 2566 เมื่อเวลา 13.00 น. นายสมศักดิ์ เทพสุทิน รองนายกรัฐมนตรี พร้อมด้วย นายชยันต์ เมืองสง รองเลขาธิการสํานักงานทรัพยากรน้ําแห่งชาติ หรือ สทนช. นายทวีศักดิ์ ธนเดโชพลรองอธิบดีกรมชลประทาน นางสาวประภาพร ทองปากน้ํา สส.สุโขทัย พรรคเพื่อไทย และนายจักรวาล ชัยวิรัตน์นุกูล สส.สุโขทัย พรรคเพื่อไทย ได้ลงพื้นที่จังหวัดแพร่ เพื่อติดตามสถานการณ์เหตุน้ําป่าทะลัก ส่งผลให้รถด่วนพิเศษตกราง ซึ่งได้เดินทางไปยังสถานีรถไฟบ้านปิน อําเภอลอง จังหวัดแพร่ โดยมี นายชุติเดช มีจันทร์ ผู้ว่าราชการจังหวัดแพร่ บรรยายสรุปเหตุการณ์
โดยนายสมศักดิ์ พร้อมคณะ ได้นั่งรถรางช่วยเหลือ ระยะทางกว่า 7 กิโลเมตร จากสถานีรถไฟบ้านปิน เพื่อไปยังบริเวณจุดเกิดเหตุ หลังเกิดน้ําป่าไหลหลาก ส่งผลให้ทางขาดเป็นระยะทางกว่า 700 เมตร และเกิดเหตุรถไฟตกราง จนทําให้ไม่สามารถสัญจรไปมาได้ตามปกติ
นายสมศักดิ์ กล่าวว่า รถไฟสถานีนี้ในแต่ละวัน จะไปกลับทั้งหมด 12 ขบวน เมื่อเกิดเหตุตกราง ก็ต้องยอมรับว่า ส่งผลให้ผู้เดินทางได้รับความเดือดร้อน ดังนั้น ทุกหน่วยงานที่เกี่ยวข้อง ก็เร่งดําเนินการแก้ปัญหา โดยคาดว่า น่าจะกลับมาใช้สัญจรได้ปกติ ในเวลา 18.00 น. ของวันนี้ เพื่อให้ทันต่อความต้องการของพี่น้องประชาชน เพราะมีรถขบวนใหญ่รออยู่ที่จังหวัดเชียงใหม่ ที่จะผ่านเข้ากรุงเทพ
เมื่อผู้สื่อข่าวถามว่า รัฐบาลจะพิจารณาเรื่องเขื่อนลําน้ํายมเพิ่มเติมหรือไม่ นายสมศักดิ์ กล่าวว่า เรื่องนี้จะคุยกันตอนเย็น โดยเราจะเพิ่มระบบความปลอดภัย จะสร้างเขื่อนขนาดใหญ่ หรือ สร้างอะไรที่ทดแทนกันได้ ซึ่งจะนําข้อมูลทั้งหมดมาหารือกันในช่วงเย็นวันนี้ที่จังหวัดสุโขทัย เพื่อให้เกิดการแก้ปัญหาอย่างยั่งยืน
จากนั้น นายสมศักดิ์ พร้อมด้วย นายวรวัจน์ เอื้ออภิญญกุล สส.แพร่ พรรคเพื่อไทยและคณะ ได้ลงพื้นที่อําเภอวังชิ้น จังหวัดแพร่ เพื่อติดตามสถานการณ์น้ํา ซึ่งนายวรวัจน์ กล่าวว่า สถานการณ์น้ําในจังหวัดแพร่ ได้มีฝนตกลงมา ตั้งแต่วันที่ 26 - 29 ก.ย.ที่ผ่านมา ทําให้มีมวลน้ําสะสม ประกอบกับเกิดน้ําป่าหลาก จึงทําให้เวลานี้ มวลน้ําสูงถึง 11.18 เมตร ส่งผลให้สถานการณ์น้ํา มีความรุนแรงและอันตรายเป็นอย่างมาก ตนจึงอยากให้จังหวัดสุโขทัย และจังหวัดพิษณุโลก เตรียมความพร้อมในการรับมวลน้ํานี้ด้วย เพื่อช่วยกันลดผลกระทบกับพี่น้องประชาชนให้ได้มากที่สุด
ขณะที่ นายสมศักดิ์ กล่าวว่า จากสถานการณ์น้ําที่ตนได้เดินทางมาติดตามที่จังหวัดแพร่ ก่อนจะไหลไปรวมที่จังหวัดสุโขทัยนั้น ทําให้ต้องเร่งเตือนพี่น้องประชาชน ที่อาศัยอยู่ริมแม่น้ํายม ให้เก็บข้าวของขึ้นที่สูง รวมถึงในพื้นที่ 4 อําเภอของจังหวัดสุโขทัย คือ อําเภอเมือง อําเภอสวรรคโลก อําเภอศรีสัชนาลัย และอําเภอศรีสําโรง ต้องเตรียมตัวรับมือกับมวลน้ําด้วย โดยขณะนี้ เบื้องต้นตนได้ประสานให้ทางจังหวัด เตรียมพร้อมในการรับมือมวลน้ํานี้แล้ว รวมถึงการอํานวยความสะดวกให้กับประชาชนเป็นการเร่งด่วน เพราะตนต้องการให้พี่น้องประชาชน ได้รับผลกระทบและความเสียหายน้อยที่สุด
/////////
รัฐบาลไทย-ข่าวทำเนียบรัฐบาล-“หมอชลน่าน” เผยหารือ รมว.ยุติธรรม ร่วมกันเดินหน้าเร่งแก้ไขปัญหายาเสพติด
วันอาทิตย์ที่ 1 ตุลาคม 2566
“หมอชลน่าน” เผยหารือ รมว.ยุติธรรม ร่วมกันเดินหน้าเร่งแก้ไขปัญหายาเสพติด
รัฐมนตรีว่าการกระทรวงสาธารณสุข เผยการหารือร่วมกับรัฐมนตรีว่าการกระทรวงยุติธรรม แก้ไขปัญหายาเสพติด เร่งดําเนินการ 3 ประเด็นสําคัญคือ การค้นหาผู้เสพเข้าสู่กระบวนการบําบัด การกําหนดปริมาณการครอบครองเพื่อเสพ และ Quick Win
รัฐมนตรีว่าการกระทรวงสาธารณสุข เผยการหารือร่วมกับรัฐมนตรีว่าการกระทรวงยุติธรรม แก้ไขปัญหายาเสพติด เร่งดําเนินการ 3 ประเด็นสําคัญคือ การค้นหาผู้เสพเข้าสู่กระบวนการบําบัด การกําหนดปริมาณการครอบครองเพื่อเสพ และ Quick Win ซึ่งกระทรวงสาธารณสุขพร้อมให้ความร่วมมืออย่างเต็มที่ ส่วนเรื่องกัญชาได้มอบหมายให้หน่วยงานที่รับผิดชอบไปหารือกับหน่วยงานที่เกี่ยวข้องเพื่อออกกฎหมายรองรับ ย้ํานโยบายกระทรวงสาธารณสุขใช้เพื่อประโยชน์ทางการแพทย์และสุขภาพเท่านั้น
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยถึงการหารือกับ พันตํารวจเอก ทวี สอดส่อง รัฐมนตรีว่าการกระทรวงยุติธรรม และคณะ ในประเด็นความร่วมมือในการบําบัดฟื้นฟูผู้ติดยาเสพติด เมื่อวันศุกร์ที่ 29 กันยายน ที่ผ่านมา ว่า การแก้ไขปัญหายาเสพติด เป็นวาระแห่งชาติ ซึ่งนายกรัฐมนตรี นายเศรษฐา ทวีสิน ได้ประกาศเป็นนโยบายเร่งด่วนที่จะต้องลดยาเสพติดให้ได้ภายใน 1 ปี โดยกระทรวงสาธารณสุขเป็น 1 ใน 3 งานการป้องกันปราบปราม บําบัดรักษาฟื้นฟู ซึ่งจากการหารือกับกระทรวงยุติธรรมมี 3 ประเด็นสําคัญที่จะต้องเร่งดําเนินการและร่วมมือกัน ประเด็นแรก คือ การค้นหาผู้ที่เข้านิยามว่าผู้เสพคือผู้ป่วยที่จะต้องเข้าสู่การบําบัดรักษาและฟื้นฟู ซึ่งปัจจุบันกระทรวงสาธารณสุขมีกระบวนการตามมาตรฐานอยู่แล้ว โดยคัดกรองผู้ป่วยเป็น 3 ระดับ คือ สีแดง ใช้ต่อเนื่องเลิกไม่ได้ อาการรุนแรง สีเหลือง ใช้บ่อย อาการปานกลาง และสีเขียว ใช้น้อย ไม่มีอาการ โดยระดับสีแดงและสีเหลืองรวมประมาณ 4.59 แสนคน จะเข้ารับการบําบัดในสถานพยาบาล/โรงพยาบาล ส่วนกลุ่มสีเขียวประมาณ 1.46 ล้านคน จะให้การบําบัดโดยใช้ชุมชนเป็นฐาน (CBTx) มีหน่วยงานที่เกี่ยวข้องบูรณาการร่วมกัน เพื่อคืนคนสู่สังคมอย่างปลอดภัย ในส่วนกระทรวงยุติธรรม จะรับผิดชอบเรื่องงบประมาณ ซึ่งเป็นงบบูรณาการที่ใช้ในการบําบัดรักษาฟื้นฟูให้ครอบคลุมทุกกลุ่มเป้าหมาย
นายแพทย์ชลน่านกล่าวต่อว่า ประเด็นที่ 2 เรื่องการออกกฎกระทรวงฯ กําหนดปริมาณยาเพติดให้โทษและวัตถุออกฤทธิ์ที่ให้สันนิษฐานว่ามีไว้ในครอบครองเพื่อเสพ ที่ประชุมมีมติให้คณะทํางานที่เกี่ยวข้องไปหารือเพื่อให้ได้ข้อมูลที่มีหลักการและเหตุผลรองรับ ทั้งมิติเชิงสุขภาพ มิติเชิงสังคมมิติเชิงเศรษฐกิจ โดยให้เร่งดําเนินการเร็วที่สุด ส่วนประเด็นที่ 3 เป็นเรื่อง Quick Win ที่จะทําร่วมกัน โดยกระทรวงสาธารณสุขได้ประกาศแล้วว่าใน 100 วัน จะจัดตั้ง 1 จังหวัด 1 “มินิธัญญารักษ์” ส่วนของกระทรวงยุติธรรมที่จะมีการประกาศ กระทรวงสาธารณสุขพร้อมให้ความร่วมมืออย่างเต็มที่ สําหรับเรื่องกัญชาไม่ได้มีการหารือกัน แต่ได้ให้หน่วยงานที่รับผิดชอบไปหารือกับคณะกรรมการป้องกันและปราบปรามยาเสพติด เกี่ยวกับกฎหมายที่ออกมารองรับ ทั้งนี้ กระทรวงสาธารณสุขมีนโยบายชัดเจนว่าให้ใช้เพื่อประโยชน์ทางการแพทย์และสุขภาพเท่านั้น
“เรามองผู้เสพคือผู้ป่วย ไม่ว่าเสพกี่เม็ดก็ถือเป็นผู้ป่วยทั้งหมด และจัดเข้าสู่ระบบบําบัดฟื้นฟูตามหลักเกณฑ์ที่วางไว้ ส่วนเรื่องการครอบครองหากเกินปริมาณที่กฎหมายกําหนด จะถือว่าเป็นการครอบครองเพื่อจําหน่าย ซึ่งต้องได้รับโทษตามหลักประมวลกฎหมายยาเสพติด” นายแพทย์ชลน่านกล่าว
********************************************* 1 ตุลาคม 2566
รัฐบาลไทย-ข่าวทำเนียบรัฐบาล-​​"เกรียง" รมช มท ลุยลงพื้นที่ช่วยเหลือพี่น้อง จ.แพร่ สั่ง ปภ นำสะพานแบริ่งมาติดตั้ง ให้ ปชช.สัญจรได้ แก้ไขปัญหาสะพานขาด
วันอาทิตย์ที่ 1 ตุลาคม 2566
01/10/2566
​​"เกรียง" รมช มท ลุยลงพื้นที่ช่วยเหลือพี่น้อง จ.แพร่ สั่ง ปภ นําสะพานแบริ่งมาติดตั้ง ให้ ปชช.สัญจรได้ แก้ไขปัญหาสะพานขาด
​"เกรียง" รมช มท ลุยลงพื้นที่ช่วยเหลือพี่น้อง จ.แพร่ สั่ง ปภ นําสะพานแบริ่งมาติดตั้ง ให้ ปชช.สัญจรได้ แก้ไขปัญหาสะพานขาด
วันนี้ (1 ตุลาคม 2566) ณ บ้านอิม หมู่ 5 ตําบลต้าผามอก อําเภอลอง จังหวัดแพร่ นายเกรียง กัลป์ตินันท์ รัฐมนตรีช่วยว่าการกระทรวงมหาดไทย พร้อมด้วยนายสมคิด เชื้อคง รองเลขาธิการนายกรัฐมนตรีฝ่ายการเมืองและคณะเดินทางไปพบปะให้กําลังใจพี่น้องประชาชนบ้านอิม พร้อมลงพื้นที่สํารวจความเสียหายกรณีสะพานห้วยแม่สวกถูกน้ํากัดเซาะจนหักไม่สามารถเดินทางสัญจรไปมาได้
นายเกรียง ได้สั่งการให้กรมป้องกันสาธารณภัยนําสะพานแบริ่งมาติดตั้งเพื่อให้ประชาชนในพื้นที่สัญจรชั่วคราว พร้อมกําชับผู้ว่าราชการ หลังน้ําลดสถานการณ์กลับเข้าสู่สภาวะปกติ เตรียมงบประมาณซ่อมแซมสะพานให้มั่นคงแข็งแรงให้ประชาชนสามารถสัญจรไปมาได้ตามปกติ
หากงบประมาณไม่เพียงพอให้ทําเรื่องเสนอมายังกระทรวงมหาดไทย เพื่อพิจารณาให้ความช่วยเหลืออย่างเร่งด่วน
"นายกรัฐมนตรีมีความห่วงใยพี่น้องประชาชน ฝากถึงพี่น้องประชาชนโดยเฉพาะพี่น้องที่อาศัยอยู่ตามเชิงภูเขา ขอให้ระมัดระวังการเดินทางในในช่วงนี้ ซึ่งสถานการณ์ฝนตกอย่างต่อเนื่อง เกิดการสไลด์ของดิน อาจเกิดอันตราย ขอให้รับฟังการแจ้งเตือนจากส่วนราชการ และอพยพออกจากพื้นที่เพื่อความปลอดภัย" นายเกรียง ย้ํา
รัฐบาลไทย-ข่าวทำเนียบรัฐบาล-“ธรรมนัส-ไชยา” ติดตามสถานการณ์น้ำและสถานการณ์ภัยพิบัติด้านการเกษตร จ.อุดรธานี
วันเสาร์ที่ 30 กันยายน 2566
“ธรรมนัส-ไชยา” ติดตามสถานการณ์น้ําและสถานการณ์ภัยพิบัติด้านการเกษตร จ.อุดรธานี
“ธรรมนัส-ไชยา” ติดตามสถานการณ์น้ําและสถานการณ์ภัยพิบัติด้านการเกษตร จ.อุดรธานี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ติดตามสถานการณ์น้ําและสถานการณ์ภัยพิบัติด้านการเกษตร พร้อมมอบถุงยังชีพให้กับเกษตรกรที่ประสบอุทกภัยในพื้นที่อําเภอสร้างคอม และมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ตลอดจนปล่อยพันธุ์สัตว์น้ํา จํานวน 1 ล้านตัว ตามโครงการปล่อยพันธุ์สัตว์น้ําในลุ่มน้ําสําคัญของประเทศ 62 ล้านตัว ตามนโยบายเร่งด่วนของรัฐบาลนายกรัฐมนตรี (นายเศรษฐา ทวีสิน) ณ อ่างเก็บน้ําห้วยเสียว ตําบลบ้านหินโงม อําเภอสร้างคอม จังหวัดอุดรธานี
ทั้งนี้ จังหวัดอุดรธานีได้รับความเสียหาย/ประสบภัยอุทกภัยน้ําท่วมขังน้ําล้นตลิ่ง ซึ่งส่งผลให้บ้านเรือนราษฎร สิ่งก่อสร้างถนนได้รับความเสียหายและเกิดสภาวะน้ําท่วมขังและรอการระบายในพื้นที่ (ข้อมูล ณ 28 กันยายน 2566) ดังนี้
1. ด้านพืช พื้นที่ที่ได้รับผลกระทบ จํานวน 15 อําเภอ ประกาศเขตการให้ความช่วยเหลือผู้ประสบภัยพิบัติภัย จํานวน 5 อําเภอ พื้นที่ประสบภัย 8,487 ไร่ ประกาศเขตการให้ความช่วยเหลือผู้ประสบภัยพิบัติภัยเรียบร้อยแล้ว
2.ด้านปศุสัตว์ ได้รับผลกระทบน้ําท่วมแปลงหญ้าธรรมชาติ ทําให้ขาดแคลนอาหารสัตว์ จํานวน 4 อําเภอ 6 ตําบล 6 หมู่บ้าน เกษตรกรได้รับผลกระทบ 32 ราย
3.ด้านประมง ได้รับผลกระทบ 10 อําเภอ เบื้องต้นพื้นที่ประสบภัย 2,142 ไร่ และอยู่ระหว่างสํารวจความเสียหาย
โอกาสนี้ รมว.เกษตรฯ ได้มอบหมายให้หน่วยงานที่เกี่ยวข้องดําเนินการให้ความช่วยเหลือในเบื้องต้น และเร่งสํารวจความเสียหายเพื่อจะได้ดําเนินการให้ความช่วยเหลือตามระเบียบต่อไป
รัฐบาลไทย-ข่าวทำเนียบรัฐบาล-“สมศักดิ์” ต่อสายตรง หา “ผู้ว่าฯแพร่” รับฟังสถานการณ์น้ำ พร้อมกำชับ จังหวัดสุโขทัย เตรียมความพร้อม จับตามวลน้ำคืนนี้
วันเสาร์ที่ 30 กันยายน 2566
30/09/2566
“สมศักดิ์” ต่อสายตรง หา “ผู้ว่าฯแพร่” รับฟังสถานการณ์น้ํา พร้อมกําชับ จังหวัดสุโขทัย เตรียมความพร้อม จับตามวลน้ําคืนนี้
“สมศักดิ์” ต่อสายตรง หา “ผู้ว่าฯแพร่” รับฟังสถานการณ์น้ํา พร้อมกําชับ จังหวัดสุโขทัย เตรียมความพร้อม จับตามวลน้ําคืนนี้
วันที่ 30 กันยายน 2566 นายสมศักดิ์ เทพสุทิน รองนายกรัฐมนตรี เปิดเผยภายหลังนายเศรษฐา ทวีสิน นายกรัฐมนตรี มอบหมายให้ลงพื้นที่จังหวัดแพร่ จังหวัดสุโขทัย และจังหวัดพิษณุโลก เพื่อติดตามสถานการณ์น้ําท่วมว่า ตั้งแต่ช่วงเช้าที่ผ่านมา ตนได้โทรศัพท์ไปติดตามสถานการณ์น้ําท่วมกับ นายชุติเดช มีจันทร์ ผู้ว่าราชการจังหวัดแพร่ โดยได้รับฟังสรุปสถานการณ์แล้ว นอกจากนี้ ตลอดทั้งวัน ตนยังได้ประสานไปยังหน่วยงานที่เกี่ยวข้อง ทั้ง กระทรวงคมนาคม กรมชลประทาน สํานักงานทรัพยากรน้ําแห่งชาติ หรือ สทนช. ให้เร่งลงพื้นที่เก็บข้อมูล เพื่อจะได้มาสรุปแนวทางการทํางานร่วมกัน ในวันพรุ่งนี้ (1 ตุลาคม) ที่ตนจะลงพื้นที่ตั้งแต่ช่วงเช้า โดยจะช่วยกันวิเคราะห์ข้อมูล เพื่อหาแนวทางแก้ไขทั้งระยะสั้น และระยะยาว รวมถึงการวางกรอบงบประมาณในการแก้ปัญหาน้ําท่วมเพื่อช่วยเหลือพี่น้องประชาชนได้อย่างเร่งด่วน
นายสมศักดิ์ กล่าวอีกว่า ตนยังได้กําชับไปยัง นายสุชาติ ทีคะสุข ผู้ว่าราชการจังหวัดสุโขทัย และนายมนู พุกประเสริฐ นายกองค์การบริหารส่วนจังหวัดสุโขทัย เพื่อให้ติดตามสถานการณ์น้ําที่จะไหลจากจังหวัดแพร่ ผ่านแม่น้ํายม มายังจังหวัดสุโขทัย ซึ่งคืนนี้ ต้องยอมรับว่า มีความเสี่ยงที่น้ําจะท่วม เพราะเวลานี้ระดับน้ําค่อนข้างสูง จึงขอให้ทุกภาคส่วนในจังหวัดเตรียมรับมือให้พร้อม
“ผมจะเฝ้าติดตามสถานการณ์น้ําอย่างใกล้ชิด และจะให้หน่วยงานที่เกี่ยวข้องรายงานสถานการณ์ ตลอด 24 ชั่วโมง เพราะผมทราบดีถึงความเดือดร้อนของพี่น้องประชาชน ซึ่งหากมีสถานการณ์เร่งด่วน ผมจะรีบสั่งการทันที เพื่อให้พี่น้องประชาชน ได้รับผลกระทบน้อยที่สุด” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-“เกรียง” รมช.มท. พร้อมคณะลงพื้นที่ติดตามการกู้ขบวนรถไฟตกราง พร้อมสำรวจความเสียหายพื้นที่น้ำท่วม จังหวัดแพร่ กำชับส่วนราชการในพื้นที่เร่งให้ความช่วยเหลือประชาชน
วันอาทิตย์ที่ 1 ตุลาคม 2566
01/10/2566
“เกรียง” รมช.มท. พร้อมคณะลงพื้นที่ติดตามการกู้ขบวนรถไฟตกราง พร้อมสํารวจความเสียหายพื้นที่น้ําท่วม จังหวัดแพร่ กําชับส่วนราชการในพื้นที่เร่งให้ความช่วยเหลือประชาชน
“เกรียง” รมช.มท. พร้อมคณะลงพื้นที่ติดตามการกู้ขบวนรถไฟตกราง พร้อมสํารวจความเสียหายพื้นที่น้ําท่วม จังหวัดแพร่ กําชับส่วนราชการในพื้นที่เร่งให้ความช่วยเหลือประชาชน
วันนี้ (1 ตุลาคม 2566) นายเกรียง กัลป์ตินันท์ รัฐมนตรีช่วยว่าการกระทรวงมหาดไทย พร้อมด้วยนายสมคิด เชื้อคง รองเลขาธิการนายกรัฐมนตรีฝ่ายการเมืองและคณะ เดินทางลงพื้นที่ติดตามการกู้ขบวนรถไฟจากเหตุรถไฟด่วนพิเศษขบวนที่ 13 กรุงเทพอภิวัฒน์-เชียงใหม่ ตกราง เนื่องจากเกิดน้ําท่วมราง เกิดน้ําป่าทะลัก และดินสไลด์ระหว่างสถานีแก่งหลวงถึงสถานีบ้านปิน อําเภอลอง จังหวัดแพร่ ซึ่งจากการสอบถามเบื้องต้น เจ้าหน้าที่และหน่วยงานได้เร่งกู้ขบวนรถได้แล้ว 1 ขบวน และคาดว่าภายในเย็นวันนี้จะสามารถเก็บกู้ขบวนรถได้ทั้งหมด สามารถเปิดบริการให้รถไฟวิ่งได้ตามปกติ
นายเกรียง กล่าวว่า วานนี้ (30 กันยายน) ตนเองพร้อมคณะได้ลงพื้นที่ติดตามสถานการณ์อุทกภัย ณ อ่างเก็บน้ําห้วยแม่แย้ อันเนื่องมาจากพระราชดําริ หมู่ที่ 9 บ้านแม่ยุ้น ตําบลปงป่าหวาย อําเภอเด่นชัย จังหวัดแพร่ ตามข้อสั่งการของนายเศรษฐา ทวีสิน นายกรัฐมนตรี ที่มีความเป็นห่วงประชาชนในพื้นที่น้ําท่วม ซึ่งอ่างเก็บน้ําห้วยแม่แย้ ได้รับผลกระทบจากปริมาณฝนที่ตกหนัก ทําให้น้ําล้นสันอ่าง สูงประมาณ 1 เมตร สันอ่างที่เป็นทํานบดินถูกน้ําป่ากัดเซาะ ได้รับความเสียหาย น้ําล้นไหลลงลําห้วยแม่ยุ้น ทําให้ประชาชน ม.9 ต.ปงป่าหวาย ได้รับผลกระทบหลายครัวเรือน รวมถึงพื้นที่ ทางการเกษตรและสิ่งสาธารณประโยชน์ได้รับความเสียหาย
ทั้งนี้ จากการลงพื้นที่สํารวจความเสียหาย ได้กําชับให้เจ้าหน้าที่ที่เกี่ยวข้องในพื้นที่ เร่งดําเนินการให้ความช่วยเหลือพี่น้องประชาชนอย่างเร่งด่วน โดยโครงการชลประทานจังหวัดแพร่ ร่วมกับองค์การบริหารส่วนจังหวัดแพร่ ได้สนับสนุนเครื่องจักรกลในการซ่อมแซมทํานบดินบริเวณสันอ่างที่ได้รับความเสียหายแล้ว ซึ่งได้เน้นย้ําว่าหลังจากฝนหยุดตกแล้ว ให้ดําเนินการบดอัดทํานบดินบริเวณสันอ่างเพิ่มเติม เพื่อเพิ่มความแข็งแรงมากยิ่งขึ้น
“สถานการณ์น้ําท่วมได้ขยายเพิ่มมากขึ้นเรื่อย ๆ ประกอบกับมีปริมาณน้ําฝนตกลงมาอย่างต่อเนื่อง นายกรัฐมนตรีเน้นย้ําเรื่องการประชาสัมพันธ์แจ้งเตือนให้พี่น้องประชาชนได้รับทราบทันต่อสถานการณ์ พร้อมกับกําชับให้เตรียมแผนเผชิญเหตุในพื้นที่น้ําท่วมซ้ําซาก นําประสบการณ์ที่ผ่านมา เตรียมพร้อมรับมือสถานการณ์ได้อย่างทันท่วงที” นายเกรียง ย้ํา
รัฐบาลไทย-ข่าวทำเนียบรัฐบาล-นายกฯ มั่นใจการรับมือสถานการณ์น้ำ จ.อุบลฯ ปีนี้ น้ำจะไม่ท่วมหนักเหมือนปีที่แล้ว แนะลองวิธีใหม่ในการบริหารจัดการน้ำ
วันศุกร์ที่ 6 ตุลาคม 2566
06/10/2566
นายกฯ มั่นใจการรับมือสถานการณ์น้ํา จ.อุบลฯ ปีนี้ น้ําจะไม่ท่วมหนักเหมือนปีที่แล้ว แนะลองวิธีใหม่ในการบริหารจัดการน้ํา
นายกฯ มั่นใจการรับมือสถานการณ์น้ํา จ.อุบลฯ ปีนี้ น้ําจะไม่ท่วมหนักเหมือนปีที่แล้ว แนะลองวิธีใหม่ในการบริหารจัดการน้ํา
วันนี้ (6 ตุลาคม 2566) เวลา 15.00 น. ณ สถานีตรวจวัดระดับน้ํา (M7) บริเวณเชิงสะพานเสรีประชาธิปไตย ต.ในเมือง อ.เมืองอุบลราชธานี จ.อุบลราชธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนถึงการเดินทางลงพื้นที่ มาติดตามสถานการณ์น้ํา จ.อุบลราชธานี และรับฟังบรรยายสรุปจากหน่วยงานต่าง ๆ ว่า มีความน่าเป็นห่วงอยู่เพราะปีที่ผ่านมา พื้นที่ที่เรายืนอยู่ตรงนี้ น้ําสูงขึ้นมาอีก 2 ฟุต และขังอยู่ประมาณ 1 เดือน เราจะให้เหตุการณ์อย่างนี้เกิดขึ้นอีกในปีนี้ไม่ได้ มาครั้งนี้รัฐมนตรีช่วยฯ สส. หน่วยงานรัฐ ผู้นําหน่วยงานรัฐมากันครบถ้วน ต่างยืนยันว่ามีความพร้อมกับเหตุการณ์ ถ้ามีอุทกภัยเกิดขึ้น หน่วยงานรัฐพร้อมที่จะช่วยเหลือพี่น้องประชาชนทุกมิติ
นายกรัฐมนตรีกล่าวว่า อย่างไรก็ตาม การช่วยเหลือเป็นเรื่องหนึ่ง แต่ถ้าไม่ต้องมีการช่วยเหลือจะดีกว่า คือไม่มีน้ําท่วม วันนี้มีหน่วยงานรัฐมาหลายหน่วยงาน ได้มีการวางแผนที่จะบริหารจัดการเรื่องน้ําท่วม โดยที่อาจจะต้องมีการลองวิธีการใหม่ ๆ บ้าง โดยที่เราก็ต้องมั่นใจว่าการท่วมจะต้องไม่มี หรือถ้ามีก็น้อยมาก ในระยะเวลาที่น้อยมาก ตอนนี้เรื่องของจํานวนปริมาณน้ําที่ไหลเข้ามาที่จังหวัดอุบลราชธานีเกือบจะเป็นที่แน่นอนว่าเดือนตุลาคมเป็นเดือนที่ยากที่สุด ตอนนี้เพิ่งอยู่ช่วงต้นเดือน จะมีน้ําไหลเข้ามาอีกมาก ฉะนั้น การบริหารจัดการน้ําเป็นเรื่องสําคัญที่สุดในตอนนี้ วันนี้ได้มาให้กําลังใจหน่วยงานรัฐซึ่งทราบว่าทุกคนทํางานอย่างเต็มที่
ผู้สื่อข่าวถามว่า ช่วงเวลาที่มีอยู่ในการเตรียมการรับมือระยะสั้น ให้คํามั่นได้หรือไม่ว่า หากเกิดน้ําท่วมปีนี้จะไม่หนักเท่าปีก่อน นายกรัฐมนตรีกล่าวว่า มั่นใจ การรับมือระยะสั้นปีนี้น้ําจะไม่ท่วมหนักเหมือนปีที่แล้ว เพราะมีมาตรการบริหารจัดการน้ําให้แตกต่างจากปีที่ผ่านมา โดยการบริหารจัดการเรื่องน้ํามีหลายวิธี บางวิธีเป็นวิธีเดิม ๆ ที่ทํากันอยู่ดีอยู่แล้ว แต่จะต้องมีวิธีการที่ต้องแปลกใหม่บ้าง ระยะเวลาในการเก็บกักน้ําที่อาจจะต้องปล่อยให้เร็วขึ้นบ้าง อย่ากลัวว่าจะแล้ง จังหวัดอุบลราชธานีเกือบจะเรียกว่ามีวิทยาศาสตร์ทํานายปริมาณน้ําฝนระยะยาวว่าเดือนไหนฝนจะตกเยอะ เพราะฉะนั้นการปล่อยน้ําอาจจะปล่อยได้เร็วขึ้น การกักอาจจะกักได้ช้าลง เพื่อให้ปริมาณเขื่อนรองรับน้ําได้ เพื่อให้ป้องกันน้ําท่วมได้ เป็นต้น ทั้งนี้ จะต้องเตรียมบริหารความเสี่ยง ซึ่งได้สั่งการให้ดูเรื่องความเสี่ยงให้ดีด้วย
ส่วนเรื่องการเตรียมการรับน้ําของพื้นที่ภาคกลาง นายกรัฐมนตรีกล่าวว่า ได้ดูเรื่องการบริหารจัดการน้ําแล้ว เช่น ที่จังหวัดสุโขทัย ได้รับรายงานว่าสถานการณ์น้ําคลี่คลายแล้ว มีน้ําท่วมประมาณ 5 วัน ซึ่งหวังว่าพืชผลจะไม่เสียหายมาก
ส่วนในเรื่องการทําโครงการขนาดใหญ่ที่จังหวัดอุบลราชธานี นายกรัฐมนตรีกล่าวว่า จะต้องดูดี ๆ ว่า อะไรที่ลงทุนแล้วคุ้มค่าที่สุด ได้ผลตอบแทนดีที่สุด ซึ่ง 2-3 โครงการเป็นการเพิ่มช่องทางการระบายน้ํา เพื่อบรรเทาปริมาณน้ําที่จะผ่านเข้ามาตัวเมือง ซึ่งแผนการดําเนินงานน่าจะทันในรัฐบาลนี้ เพราะเราดูอยู่แล้วว่าอะไรที่สามารถทําได้เร็วก็พยายามทําให้เร็วที่สุด เพราะตระหนักดีถึงความทุกข์ ถ้าน้ําท่วมมาแล้วจะเกิดเสียหายอย่างมาก
รัฐบาลไทย-ข่าวทำเนียบรัฐบาล-รมว.แรงงาน “พิพัฒน์” สั่งกรมพัฒน์ ผลิตเชฟอาหารไทย ป้อนตลาดแรงงานภาคการท่องเที่ยว
วันศุกร์ที่ 6 ตุลาคม 2566
รมว.แรงงาน “พิพัฒน์” สั่งกรมพัฒน์ ผลิตเชฟอาหารไทย ป้อนตลาดแรงงานภาคการท่องเที่ยว
นายพิพัฒน์ รัชกิจประการ รัฐมนตรีว่าการกระทรวงแรงงาน สั่งกรมพัฒนาฝีมือแรงงานเร่งผลิตแรงงานด้านอาหารไทยป้อนภาคการท่องเที่ยว พร้อมโชว์ฝีมือทํา “ต้มข่าไก่” เมนูเด็ดของไทยหลังคว้ารางวัลซุปอร่อยระดับโลก  มีศูนย์ทดสอบมาตรฐานฝีมือด้านอาหารไทยทั่วประเทศ 71 แห่
รัฐบาลไทย-ข่าวทำเนียบรัฐบาล-รมว.ยุติธรรม มอบโล่เชิดชูเกียรติ ผู้มีผลงานปราบปรามยาเสพติดรายสำคัญ ย้ำภาครัฐปราบปรามจริงจัง เร่งสร้างสังคมปลอดภัย
วันศุกร์ที่ 6 ตุลาคม 2566
06/10/2566
รมว.ยุติธรรม มอบโล่เชิดชูเกียรติ ผู้มีผลงานปราบปรามยาเสพติดรายสําคัญ ย้ําภาครัฐปราบปรามจริงจัง เร่งสร้างสังคมปลอดภัย
รมว.ยุติธรรม มอบโล่เชิดชูเกียรติ ผู้มีผลงานปราบปรามยาเสพติดรายสําคัญ ย้ําภาครัฐปราบปรามจริงจัง เร่งสร้างสังคมปลอดภัย
ในวันศุกร์ที่ ๖ ตุลาคม ๒๕๖๖ เวลา ๑๑.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีมอบโล่ประกาศเกียรติคุณบุคคลที่มีผลงานด้านการปราบปรามยาเสพติดรายสําคัญ โดยมี นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายนิยม เติมศรีสุข คณะที่ปรึกษารัฐมนตรีว่าการกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รักษาราชการอธิบดีกรมราชทัณฑ์ พันตํารวจโท ประวุธ วงศ์สีนิล รองปลัดกระทรวงยุติธรรม พลตํารวจโท ภาณุรัตน์ หลักบุญ ผู้ช่วยผู้บัญชาการตํารวจแห่งชาติ นายวีระกิตต์ หาญปริพรรณ์ อธิบดีกรมคุมประพฤติ นายธนากร คัยนันท์ รองเลขาธิการ ป.ป.ส. นายมานะ ศิริพิทยาวัฒน์ รองเลขาธิการ ป.ป.ส. พลตํารวจโท สําราญ นวลมา ผู้ช่วยผู้บัญชาการตํารวจแห่งชาติ พลตํารวจตรี พรพิทักษ์ รู้ยืนยง รองผู้บัญชาการตํารวจปราบปรามยาเสพติด ผู้บริหารระดับสูงจากกองบัญชาการตํารวจนครบาล กรมสอบสวนคดีพิเศษ กรมคุมประพฤติ สถาบันนิติวิทยาศาสตร์ และผู้ได้รับโล่จํานวน ๓๑ ราย ร่วมพิธีฯ ณ ประชุมชิดชัย วรรณสถิตย์ สํานักงาน ป.ป.ส.
พิธีมอบโล่ประกาศเกียรติคุณบุคคลที่มีผลงานด้านการปราบปรามยาเสพติดรายสําคัญในครั้งนี้ จัดโดย สํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) กระทรวงยุติธรรมมีวัตถุประสงค์ เพื่อยกย่องเชิดชูเกียรติ และเป็นขวัญกําลังใจแก่ผู้ปฏิบัติงานที่มีผลการดําเนินงานปราบปรามยาเสพติดและสืบสวนขยายผลการจับกุมยาเสพติดได้เป็นจํานวนมาก ในคดีที่จับยึดยาบ้าได้ที่จังหวัดนครปฐม รวม ๒๒ ล้านเม็ด ซึ่งเป็นการตรวจยึดยาเสพติดได้มากที่สุดครั้งหนึ่งของไทย
ผู้ที่ได้รับโล่ผลงานการปราบปรามยาเสพติดรายสําคัญ ๓๑ ราย อาทิ พลตํารวจโท สําราญ นวลมา ผู้ช่วยผู้บัญชาการตํารวจแห่งชาติ พลตํารวจโท ธิติ แสงสว่าง ผู้บัญชาการตํารวจนครบาล พลตํารวจตรี สําเริง สวนทอง รองผู้บัญชาการตํารวจนครบาล พลตํารวจตรี ภานพ วรธนัชชากุล ผู้บังคับการสายตรวจและปฏิบัติการพิเศษ
พันตํารวจเอก ทวี ได้เน้นย้ําถึงนโยบายของรัฐบาล ภายใต้การนําของนายเศรษฐา ทวีสิน นายกรัฐมนตรี ที่ต้องดําเนินการให้เห็นผลทันที โดยใช้ประมวลกฎหมายยาเสพติดเป็นเครื่องมือ ด้วยการปราบปรามผู้มีอิทธิพลและยาเสพติด โดยใช้มาตรการยึดทรัพย์เพื่อจัดการกับหัวหน้าเครือข่ายยาเสพติดระดับสั่งการ และตัดวงจรการค้า ควบคู่ไปกับการรักษาผู้ป่วยยาเสพติดให้ได้รับการบําบัดรักษาอย่างมีประสิทธิภาพให้กลับคืนสู่สังคมในฐานะทรัพยากรบุคคลที่มีคุณภาพ ตามหลักการผู้เสพคือผู้ป่วย เพื่อสร้างสังคมที่ปลอดภัยให้กับประเทศไทย
พันตํารวจเอก ทวี สอดส่อง กล่าวว่า ขอชื่นชมและแสดงความขอบคุณผู้ที่ได้รับการประกาศเกียรติคุณในครั้งนี้ ที่ได้มีส่วนช่วยยับยั้งยาเสพติดจํานวนมากไม่ให้แพร่กระจายถึงทรัพยากรมนุษย์ในประเทศหรือประเทศที่สาม ซึ่งการมอบโล่ในครั้งนี้นอกจากเชิดชูเกียรติให้กับผู้ที่ทําคุณความดีให้กับประเทศ ยังเป็นการแสดงถึงการให้ความตั้งใจในการแก้ไขปัญหายาเสพติดของรัฐบาล โดยการยกย่อง ให้กําลังใจผู้ที่ทุ่มเทปฏิบัติงานด้านยาเสพติด เพื่อเป็นแบบอย่างให้กับสังคมต่อไป
รัฐบาลไทย-ข่าวทำเนียบรัฐบาล-ผช.ปลัดเกษตรฯ เยี่ยมชมนิทรรศการกระทรวงเกษตรและสหกรณ์ ภายใต้แนวคิด “พอเพียง ยั่งยืน เพื่อโลก” ในงาน SX 2023 ณ ศูนย์การประชุมแห่งชาติสิริกิติ์
วันศุกร์ที่ 6 ตุลาคม 2566
ผช.ปลัดเกษตรฯ เยี่ยมชมนิทรรศการกระทรวงเกษตรและสหกรณ์ ภายใต้แนวคิด “พอเพียง ยั่งยืน เพื่อโลก” ในงาน SX 2023 ณ ศูนย์การประชุมแห่งชาติสิริกิติ์
ผช.ปลัดเกษตรฯ เยี่ยมชมนิทรรศการกระทรวงเกษตรและสหกรณ์ ภายใต้แนวคิด “พอเพียง ยั่งยืน เพื่อโลก” ในงาน SX 2023 ณ ศูนย์การประชุมแห่งชาติสิริกิติ์
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ พร้อมด้วย นายจิตติศักดิ์ ศรีปัญญา ผู้อํานวยการกองนโยบายเทคโนโลยีเพื่อการเกษตรและเกษตรกรรมยั่งยืน ร่วมงาน Sustainability EXPO 2023 (SX 2023) มหกรรมด้านการพัฒนาที่ยั่งยืน ครั้งที่ 4 ภายใต้แนวคิด “พอเพียง ยั่งยืน เพื่อโลก” (Sufficiency for Sustainability) ณ ศูนย์การประชุมแห่งชาติสิริกิติ์ ชั้น G โซน “Better Me” โดยเยี่ยมชมการจัดแสดงนิทรรศการต่างๆ ภายในงาน และนิทรรศการของกระทรวงเกษตรและสหกรณ์ ภายใต้แนวคิด “พอเพียง ยั่งยืน เพื่อโลก” ซึ่งนําเสนอแนวคิดการเกษตรไทยกับศตวรรษแห่งความเปลี่ยนแปลงภาคการเกษตรไทยในบริบทความเปลี่ยนแปลงทางสภาพภูมิอากาศ รวมทั้งการขับเคลื่อนการดําเนินการต่าง ๆ และโครงการเด่น รวมถึงเทคโนโลยีจากการวิจัยของหน่วยงานต่าง ๆ ภายใต้กระทรวงเกษตรและสหกรณ์ อาทิ เทคโนโลยีการผลิตข้าวรักษ์โลก เกร็ดความรู้เรื่องคาร์บอนเครดิตจากภาคการเกษตร โดยกรมการข้าว การใช้เทคโนโลยี AI เพื่อการบริหารจัดการดินและการวางแผนการเพาะปลูกพืช โดยกรมพัฒนาที่ดิน การบริหารจัดการขยะอาหาร (Food Waste) การสูญเสียอาหาร (Food Loss) โดยสํานักงานพัฒนาการวิจัยการเกษตร (องค์การมหาชน) การส่งเสริม Young Smart Farmer แพลตฟอร์มตลาดเกษตรกรออนไลน์ ของกรมส่งเสริมการเกษตร หมูหลุม Zero Waste ต้นแบบสําหรับเกษตรกรในการลดการปล่อยก๊าซเรือนกระจก โดยกรมปศุสัตว์ การจัดแสดงผลิตภัณฑ์จากชนเผ่าดาราอั้ง ย้อมจากสีธรรมชาติ โดยสถาบันวิจัยและพัฒนาพื้นที่สูง (องค์การมหาชน) รวมถึงการเลี้ยงควายปลักทะเลน้อย จ.พัทลุง ซึ่งได้รับการรับรองระบบมรดกทางการเกษตรโลกแห่งแรกของประเทศไทย
สําหรับการจัดงาน Sustainability EXPO 2023 (SX 2023) จัดขึ้นโดยบริษัท ไทยเบฟเวอเรจ จํากัด (มหาชน) มีกิจกรรมที่น่าสนใจ ได้แก่ การจัดนิทรรศการ กิจกรรมบนเวทีเพื่อแลกเปลี่ยนมุมมอง การเรียนรู้ การจําหน่ายอาหารและสินค้า Workshop สวนสนุกสําหรับเด็ก และกิจกรรมที่เชื่อมโยงระหว่างพื้นที่จัดงานกับสวนป่า โดยมีเป้าหมายเพื่อให้กลุ่มคนรุ่นใหม่มีกิจกรรมร่วมกันมุ่งเน้นสู่ความยั่งยืน ทั้งนี้ ขอเชิญผู้ที่สนใจเข้าร่วมชมงานฯ ได้ตั้งแต่วันที่ 2 - 8 ตุลาคม 2566 ตั้งแต่เวลา 10.00 – 21.00 น. ณ ศูนย์การประชุมแห่งชาติสิริกิติ์ ชั้น G โซน “Better Me” เป็นต้นไป
รัฐบาลไทย-ข่าวทำเนียบรัฐบาล-ดีอี ร่วมประชุมใหญ่วาระพิเศษของสหภาพสากลไปรษณีย์ ครั้งที่ 4
วันศุกร์ที่ 6 ตุลาคม 2566
ดีอี ร่วมประชุมใหญ่วาระพิเศษของสหภาพสากลไปรษณีย์ ครั้งที่ 4
ดีอี ร่วมประชุมใหญ่วาระพิเศษของสหภาพสากลไปรษณีย์ ครั้งที่ 4
นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอี) ในฐานะรองหัวหน้าคณะผู้แทนไทย โดยมีนายดามพ์ บุณธรรม เอกอัครราชทูต ณ กรุงริยาด เป็นหัวหน้าคณะผู้แทนไทย พร้อมด้วยผู้แทนจากกระทรวงดีอี และบริษัท ไปรษณีย์ไทย จํากัด เข้าร่วมการประชุมใหญ่วาระพิเศษของสหภาพสากลไปรษณีย์ ครั้งที่ 4 (The fourth Extraordinary Congress of the Universal Postal Union) จัดขึ้นเพื่อใช้เป็นเวทีให้หน่วยงานที่กําหนดนโยบายและกํากับดูแลด้านไปรษณีย์ รวมทั้งผู้ให้บริการไปรษณีย์พื้นฐานของประเทศต่างๆ มาร่วมกันกําหนดแนวทางและกลยุทธ์เพื่อขับเคลื่อนการพัฒนาบริการไปรษณีย์ทั่วโลกเพื่อส่งเสริมและสนับสนุนต่อภาคบริการกิจการไปรษณีย์ โดยในการประชุมครั้งนี้ได้มีประเทศสมาชิกเข้าร่วม จํานวน 131 ประเทศ จากประเทศสมาชิกทั้งสิ้น 192 ประเทศ จัดขึ้นระหว่างวันที่ 1 - 5 ตุลาคม 2566 ณ กรุงริยาด ราชอาณาจักรซาอุดีอาระเบีย
______________________
รัฐบาลไทย-ข่าวทำเนียบรัฐบาล-โฆษกรัฐบาลยืนยันคนไทยทั่วประเทศ เสียใจ-ขออภัยต่อความสูญเสียจากเหตุการณ์สุดวิสัยที่สยามพารากอน เชิญชวนคนไทยร่วมแรงร่วมใจ ดูแลนักท่องเที่ยวที่มาเยือนเมืองไทยอย่างดีที่สุด
วันศุกร์ที่ 6 ตุลาคม 2566
06/10/2566
โฆษกรัฐบาลยืนยันคนไทยทั่วประเทศ เสียใจ-ขออภัยต่อความสูญเสียจากเหตุการณ์สุดวิสัยที่สยามพารากอน เชิญชวนคนไทยร่วมแรงร่วมใจ ดูแลนักท่องเที่ยวที่มาเยือนเมืองไทยอย่างดีที่สุด
โฆษกรัฐบาลยืนยันคนไทยทั่วประเทศ เสียใจ-ขออภัยต่อความสูญเสียจากเหตุการณ์สุดวิสัยที่สยามพารากอน เชิญชวนคนไทยร่วมแรงร่วมใจ ดูแลนักท่องเที่ยวที่มาเยือนเมืองไทยอย่างดีที่สุด
วันที่ 6 ตุลาคม 2566 นายชัย วัชรงค์ กล่าวถึงเหตุการณ์เศร้าสลดที่เกิดขึ้นที่สยามพารากอนเมื่อสองสามวันก่อนนั้น ภายหลังจากทางการไทยได้แสดงออกถึงความเสียใจอย่างสุดซึ้งต่อครอบครัวของผู้เสียชีวิตและบาดเจ็บในเหตุการณ์ดังกล่าว และตามมาด้วยการเยียวยาอย่างรวดเร็ว พร้อมทั้งการยกระดับมาตรการต่าง ๆ เพื่อให้แน่ใจว่าจะสามารถป้องกันไม่ให้เหตุการณ์ทํานองนี้เกิดขึ้นอีก แต่ก็น่าเสียดายที่ยังคงมีคนที่พยายามนําเอาความรู้สึกและความเข้าใจในทางลบต่อประเทศไทยมาขยายผล เป็นทํานองว่า เกิดกระแสการยกเลิกทริปที่จะมาเที่ยวเมืองไทย ถึงขนาดที่พยากรณ์เกินจริงไปมาก ๆ ว่านักท่องเที่ยวจีนจะยกเลิกการจองมาเที่ยวไทยมากถึง 30-50% นั้น
ผมขอเรียนว่า เหตุการณ์ที่เกิดขึ้นนี้เป็นเหตุการณ์สุดวิสัยที่ไม่มีคาดคิดมาก่อนว่ามันจะเกิดขึ้นได้ ไม่ได้มีลักษณะเป็นกระบวนการสมคบคิดอะไรที่อาจจะก่อให้เกิดเหตุการณ์ซ้ําหรือต่อเนื่องแต่อย่างใด มันเป็นเหตุการณ์ที่อาจเกิดขึ้นที่ไหนก็ได้ในโลกใบนี้ ไม่ว่านักท่องเที่ยวจีนที่จองตั๋วและห้องพักมาเที่ยวไทยเอาไว้แล้ว จะยังคงยืนยันมาเที่ยวประเทศไทยเช่นเดิมหรือไม่อย่างไร ผมอยากจะขอเชิญชวนคนไทยทุกคน ขอได้โปรดร่วมแรงร่วมใจกับผม ในการพร้อมใจกันประกาศว่า
“การก่อเหตุของเด็กไทยที่อาจมีปัญหาความผิดปกติทางจิตเพียงหนึ่งคน ได้สร้างความเสียหายอย่างใหญ่หลวงที่คนไทยอีกกว่า 67 ล้านคนทั่วประเทศ รู้สึกเศร้าเสียใจเป็นอย่างยิ่งต่อความสูญเสียที่เกิดขึ้น พวกเราคนไทยทั้งประเทศจะพร้อมใจกันเอาใจใส่ดูแลท่านในยามที่ท่านมาเยือนเมืองไทยอย่างดีที่สุด เพื่อเป็นการชดเชยความรู้สึกของท่าน และเพื่อเป็นการแสดงออกอย่างจริงใจต่อท่านว่า พวกเราเสียใจและขออภัยอย่างยิ่งต่อเหตุการณ์ที่เกิดขึ้นอย่างคาดไม่ถึงเช่นนั้น” นายชัยฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท จัดเจ้าหน้าที่และเครื่องมือเครื่องจักร เตรียมความพร้อมรับมือสถานการณ์อุทกภัย ในพื้นที่ภาคตะวันออกเฉียงเหนือ
วันศุกร์ที่ 6 ตุลาคม 2566
กรมทางหลวงชนบท จัดเจ้าหน้าที่และเครื่องมือเครื่องจักร เตรียมความพร้อมรับมือสถานการณ์อุทกภัย ในพื้นที่ภาคตะวันออกเฉียงเหนือ
เพื่อบรรเทาความเดือดร้อนและดูแลเส้นทางให้ประชาชนสามารถสัญจรได้อย่างปลอดภัยเมื่อเกิดเหตุ
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 7 (อุบลราชธานี) พร้อมหน่วยงานในสังกัดประกอบด้วย แขวงทางหลวงชนบทอุบลราชธานี แขวงทางหลวงชนบทอํานาจเจริญ แขวงทางหลวงชนบทศรีสะเกษ แขวงทางหลวงชนบทยโสธร และหมวดบํารุงทางหลวงชนบทในสังกัด เตรียมพร้อมเฝ้าระวังรับมือสถานการณ์อุทกภัยในพื้นที่โครงข่ายทางหลวงชนบทที่รับผิดชอบ โดยเตรียมความพร้อมด้านบุคลากร เครื่องมือ เครื่องจักร วัสดุอุปกรณ์ ยานพาหนะ ป้ายเตือน ป้ายแนะนําเส้นทาง รวมทั้งจัดชุดลาดตระเวนเฝ้าระวังติดตามสถานการณ์อุทกภัยอย่างใกล้ชิด เพื่อบรรเทาความเดือดร้อนให้ประชาชนเดินทางได้อย่างสะดวกปลอดภัยและเข้าช่วยเหลือได้อย่างทันท่วงที ทช. จะติดตามสถานการณ์อุทกภัยทั่วทุกภูมิภาคอย่างต่อเนื่อง และหากในพื้นที่เกิดเหตุการณ์อุทกภัยจะรายงานให้ประชาชนได้รับทราบเป็นระยะ ทั้งนี้ ขอความร่วมมือประชาชนโปรดระมัดระวังในการใช้รถใช้ถนนเป็นพิเศษและสังเกตป้ายเตือน โดยสามารถแจ้งเหตุอุทกภัยได้ที่แขวงทางหลวงชนบททั่วประเทศหรือติดต่อสายด่วน ทช. โทร. 1146
รัฐบาลไทย-ข่าวทำเนียบรัฐบาล-รมว.เกษตรฯ ฝ่าฝนตรวจดูสภาพฝายวังบัว เร่งแก้ไขศึกษาเพื่อประโยชน์แก่พี่น้องเกษตรกร
วันศุกร์ที่ 6 ตุลาคม 2566
รมว.เกษตรฯ ฝ่าฝนตรวจดูสภาพฝายวังบัว เร่งแก้ไขศึกษาเพื่อประโยชน์แก่พี่น้องเกษตรกร
รมว.เกษตรฯ ฝ่าฝนตรวจดูสภาพฝายวังบัว เร่งแก้ไขศึกษาเพื่อประโยชน์แก่พี่น้องเกษตรกร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตาม และตรวจดูสภาพความเสียหายของฝายชั่วคราวกั้นแม่น้ําปิง (ฝายวังบัว) ณ ฝายวังบัว อ.เมืองจ.กําแพงเพชร ว่า ด้วยในช่วงวันที่ 28-29 กันยายน 2566 ที่ผ่านมา มีร่องมรสุมกําลังแรงพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ ประกอบกับมรสุมตะวันตกเฉียงใต้ กําลังค่อนข้างแรงพัดปกคลุมทะเลอันดามัน ภาคกลาง ภาคตะวันออก ภาคใต้ และอ่าวไทย ลักษณะเช่นนี้ทําให้ประเทศไทยมีฝนตกหนักหลายพื้นที่ และฝนตกหนักมากบางแห่งในบริเวณภาคเหนือ
จากเหตุการณ์ข้างต้น ส่งผลให้ระดับน้ําในแม่น้ําปิงเพิ่มสูงขึ้น โดยมีปริมาณน้ําไหลผ่านสถานีวัดน้ําท่า P.7A ที่อําเภอเมืองกําแพงเพชร สูงสุดอยู่ที่ 589.2 ลูกบาศก์เมตรต่อวินาที เมื่อวันที่ 1 ตุลาคม 2566 ปรากฎว่าฝ่ายชั่วคราววังบัวถูกกระแสน้ํากัดเซาะจากลาดด้านท้ายขึ้นมาถึงสันฝาย เพิ่มขึ้นจากเดิมที่ได้รับความเสียหายไปก่อนหน้านี้ ซึ่งเป็นผลให้ฝายชั่วคราววังบัวขาด กว้างประมาณ 50 เมตร โดยปัจจุบันระดับน้ําหน้าฝายชั่วคราวได้ลดลงต่ํากว่าระดับสันฝาย ประมาณ 3.00 เมตร ซึ่งจากการตรวจสอบในเบื้องต้นปรากฏว่าปริมาณน้ําที่ผ่านสถานีวัดน้ําท่า P.7A มีอัตราการไหลทรงตัวอยู่ที่ 575.40 ลูกบาศก์เมตรต่อวินาที แต่มีแนวโน้มเพิ่มขึ้นจากปริมาณน้ําฝนที่ตกท้ายเขื่อนภูมิพล และน้ําหลากจากแม่น้ําวังที่กําลังไหลลงมารวมกับแม่น้ําปิงที่อําเภอสามเงา จังหวัดตาก บริเวณท้ายเขื่อนภูมิพล ซึ่งผลกระทบจากฝายชั่วคราววังบัวที่ขาดในครั้งนี้ จะมีผลกระทบกับพื้นที่เพาะปลูกของเกษตรกรในพื้นที่ชลประทานโครงการส่งน้ําและบํารุงรักษาวังบัว ทั้งจังหวัดกําแพงเพชร และจังหวัดพิจิตร ได้แก่ พื้นที่เพาะปลูกข้าว ประมาณ 425,000 ไร่ อ้อยประมาณ 256,000 ไร่ และไม้ผลไม้ยืนต้นอื่นๆ ประมาณ 40,000 ไร่
ทั้งนี้ รมว.ธรรมนัส ได้กล่าวว่า จะมอบหมายให้สํานักงานชลประทานที่ 4 แก้ไขปัญหาแบบเร่งด่วนโดยการนําหินขนาดใหญ่มาซ่อมแซมทันที เพื่อให้ปริมาณในแม่น้ําปิงนั้นสูงขึ้น และดันน้ําไปยังลําน้ําสาขาให้หล่อเลี้ยงพี่น้องเกษตรกรในจังหวัดกําแพงเพชร และให้ทางกรมชลประทานเร่งศึกษาแผนการทําอาคารบังคับน้ําฝายวังบัว เพื่อในอนาคตจะเป็นประโยชน์แก่พี่น้องประชาชนในจังหวัดอีกด้วย
รัฐบาลไทย-ข่าวทำเนียบรัฐบาล-‘รมช.ไชยา’ ร่วมงาน TCAC 2023 การประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย
วันศุกร์ที่ 6 ตุลาคม 2566
‘รมช.ไชยา’ ร่วมงาน TCAC 2023 การประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย
‘รมช.ไชยา’ ร่วมงาน TCAC 2023 การประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย
‘รมช.ไชยา’ ร่วมงาน TCAC 2023 การประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ร่วมพิธีเปิดการประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย ประจําปี 2566 (Thailand Climate Action Conference : TCAC 2023) ภายใต้แนวคิด “สานพลัง เสริมภูมิคุ้มกันต่อการเปลี่ยนแปลงสภาพภูมิอากาศ สร้างการพัฒนาที่ยั่งยืน” จัดโดย กระทรวงทรัพยากรธรรมชาติและสิ่งแวดล้อม และองค์กรพันธมิตรทั้งภาครัฐและเอกชน ระหว่างวันที่ 6 - 7 ตุลาคม 2566 ณ ศูนย์การประชุมแห่งชาติสิริกิติ์ กรุงเทพมหานคร โดยมี นายเศรษฐา ทวีสิน นายกรัฐมนตรี เป็นประธานและปาฐกถาพิเศษ พลตํารวจเอก พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวรายงาน ตลอดจน นางสาวอนงค์นาถ จ่าแก้ว เลขานุการรัฐมนตรีว่าการกระทรวงเกษตรและสหกรณ์ นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ นายจิตติศักดิ์ ศรีปัญญา ผู้อํานวยการกองนโยบายเทคโนโลยีเพื่อการเกษตรและเกษตรกรรมยั่งยืน เข้าร่วม
โอกาสนี้ นายกรัฐมนตรี ได้เยี่ยมชมนิทรรศการภายในงาน Sustainability EXPO 2023 (SX 2023) มหกรรมด้านการพัฒนาที่ยั่งยืน ครั้งที่ 4 ภายใต้แนวคิด “พอเพียง ยั่งยืน เพื่อโลก” (Sufficiency for Sustainability) อีกด้วย
รัฐบาลไทย-ข่าวทำเนียบรัฐบาล-นายกฯ ติดตามสถานการณ์อุทกภัย พบปะประชาชน อ.พิบูลมังสาหาร อุบลราชธานี ย้ำรัฐบาลให้ความสำคัญกับการบริหารจัดการน้ำ หวังว่าน้ำจะไม่ท่วม หรือท่วมน้อยกว่าเดิม
วันศุกร์ที่ 6 ตุลาคม 2566
06/10/2566
นายกฯ ติดตามสถานการณ์อุทกภัย พบปะประชาชน อ.พิบูลมังสาหาร อุบลราชธานี ย้ํารัฐบาลให้ความสําคัญกับการบริหารจัดการน้ํา หวังว่าน้ําจะไม่ท่วม หรือท่วมน้อยกว่าเดิม
นายกฯ ติดตามสถานการณ์อุทกภัย พบปะประชาชน อ.พิบูลมังสาหาร อุบลราชธานี ย้ํารัฐบาลให้ความสําคัญกับการบริหารจัดการน้ํา หวังว่าน้ําจะไม่ท่วม หรือท่วมน้อยกว่าเดิม
วันนี้ (6 ตุลาคม 2566) เวลา 16.00 น. ณ บริเวณแก่งสะพือ ตําบลพิบูล อําเภอพิบูลมังสาหาร จังหวัดอุบลราชธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ ติดตามสถานการณ์อุทกภัยและพบปะประชาชนอําเภอพิบูลมังสาหาร
นางสาวศิริมาเมธ์วดี ศิรธนิตรา นายกเทศมนตรีเมืองพิบูลมังสาหาร กล่าวรายงานสถานการณ์น้ํา การบริหารจัดการน้ําเขตเทศบาลเมืองพิบูลมังสาหารว่า เมื่อปี พ.ศ. 2565 มีประชากรได้รับผลกระทบจากน้ําท่วม จํานวน 1,763 ราย 15 ชุมชน จากทั้งหมด 17 ชุมชนในพื้นที่ จากการรายงานในระบบวอร์รูม อุกทกภัยที่ทางเทศบาลได้พัฒนาขึ้น เพื่อให้ประชาชนและเจ้าหน้าที่ภายในเขตเทศบาลใช้งานร่วมกัน และในปัจจุบันปี 2566 เทศบาลได้นําข้อมูลจากระบบนี้รายงาน คาดการณ์ พยากรณ์น้ํา รวมถึงขอความอนุเคราะห์หน่วยงานที่เกี่ยวข้องเพื่อเปิดประตูระบายน้ําเบื้องต้น และปรับผังภูมิสังคมในการขุดลอกคูคลองในพื้นที่ทั้งหมด 5 เส้น ได้แก่ ห้วยซัน ห้วยไผ่ ห้วยบุ่งโง้ง ห้วยพอก และห้วยหวาย เพื่อเป็นการระบายน้ํา ซึ่งจากผลการดําเนินการดังกล่าวทําให้เกิดผลเป็นรูปธรรม จากเดิมมวลน้ําระดับขนาด 6.34 คือระดับน้ําในวันนี้ เทียบกับปี 2565 ซึ่งระดับน้ําที่เท่ากันนี้ประชากรจะได้รับความเสียหาย จํานวน 65 ครัวเรือน แต่ปัจจุบันได้รับการ แก้ไขปัญหา ทําให้มีบ้านเรือนซึ่งต่ํากว่าระดับน้ํา ที่ 6.34 อยู่เพียง 2 ครัวเรือน
นายชัย วัชรงค์ โฆษกประจําสํานักนายกรัฐมนตรีเปิดเผยว่า นายกรัฐมนตรีกล่าวแสดงความดีใจที่ได้มาพบพี่น้องประชาชนชาวพิบูลมังสาหาร พร้อมกับกล่าวว่า แก่งสะพือเป็นสถานที่ท่องเที่ยวที่สําคัญของจังหวัดอุบลราชธานี นอกจากการส่งเสริมการท่องเที่ยวในจังหวัดใหญ่ ๆ แล้ว รัฐบาลยังให้ความสําคัญกับการส่งเสริมจังหวัดท่องเที่ยวที่เป็นเมืองรอง เพื่อสร้างรายได้จากการท่องเที่ยว สร้างรายได้สู่พี่น้องในชุมชน
นายกรัฐมนตรีกล่าวย้ําว่า รัฐบาลให้ความสําคัญกับการบริหารจัดการน้ํา โดยในปีนี้หวังว่าน้ําจะไม่ท่วม หรือท่วมน้อยกว่าเดิมเพราะมีการเตรียมความพร้อม เตรียมแผนรองรับการบริหารจัดการน้ํา และนอกจากแผนบริหารการจัดการน้ําแล้ว รัฐบาลยังมีแนวคิดในการขยายถนนเพื่อลดความแออัดการจราจรของพี่น้องในพื้นที่จังหวัดอุบลราชธานี สามารถสัญจรไปมาได้อย่างสะดวก และมีคุณภาพชีวิตที่ดี นอกจากปัญหาที่กล่าวมาดังข้างต้น ยังมีอีกหนึ่งปัญหาคือปัญหาเรื่องยาเสพติด ขอให้ความมั่นใจกับพ่อแม่พี่น้องว่า รัฐบาลจะดูแลแก้ไขปัญหายาเสพติดอย่างจริงจัง เพื่ออนาคตลูกหลานของท่านทุกคน
รัฐบาลไทย-ข่าวทำเนียบรัฐบาล-ดีอี ร่วมงานวันคล้ายวันสถาปนา กสทช. ครบรอบ 12 ปี
วันศุกร์ที่ 6 ตุลาคม 2566
ดีอี ร่วมงานวันคล้ายวันสถาปนา กสทช. ครบรอบ 12 ปี
ดีอี ร่วมงานวันคล้ายวันสถาปนา กสทช. ครบรอบ 12 ปี
วันนี้ (6 ตุลาคม 2566) ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) ร่วมเป็นเกียรติเนื่องในโอกาสวันคล้ายวันสถาปนาสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ครบรอบ 12 ปี โดยมีคณะผู้บริหารของกสทช. ให้การต้อนรับ ณ ห้องประชุมสายลม 5011 สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)
________________________
รัฐบาลไทย-ข่าวทำเนียบรัฐบาล-ธ.ก.ส. ปลื้ม! ผู้สมัครวิ่งการกุศล BAAC Charity Run 2nd 2023 ทะลุเป้า 4,000 คน
วันศุกร์ที่ 6 ตุลาคม 2566
06/10/2566
ธ.ก.ส. ปลื้ม! ผู้สมัครวิ่งการกุศล BAAC Charity Run 2nd 2023 ทะลุเป้า 4,000 คน
ธ.ก.ส. ขอบคุณผู้สมัคร BAAC Charity Run 2nd 2023 ที่สนใจเข้าร่วมงานจนครบเต็มจํานวนแล้ว 4,000 คน รายได้ทั้งหมดไม่หักค่าใช้จ่ายนําไปบริจาคมูลนิธิอาจารย์จําเนียร สาระนาค เพื่อมอบเป็นทุนการศึกษาให้แก่บุตรหลานเกษตรกร พร้อมชิงรางวัลรวมมูลค่ากว่า 2,000,000 บาท
ธ.ก.ส. ขอบคุณผู้สมัคร BAAC Charity Run 2nd 2023 ที่สนใจเข้าร่วมงานจนครบเต็มจํานวนแล้ว 4,000 คน ซึ่งรายได้ทั้งหมดไม่หักค่าใช้จ่ายนําไปบริจาคให้มูลนิธิอาจารย์จําเนียร สาระนาค เพื่อมอบเป็นทุนการศึกษาให้แก่บุตรหลานเกษตรกร พร้อมชิงรางวัลรวมมูลค่ากว่า 2,000,000 บาท และรับของที่ระลึกจาก ธ.ก.ส. มากมาย อาทิ เหรียญที่ระลึก เสื้อวิ่ง และกระเป๋าผ้า พร้อมเชิญชวนเข้าร่วมการแข่งขันประกวดวิ่งแฟนซี สําหรับผู้ที่ออกแบบการแต่งกายสุดสร้างสรรค์และโดนใจกรรมการ จํานวน 8 รางวัล รางวัลละ 5,000 บาท ไม่จํากัดจํานวนผู้สมัคร แล้วเจอกัน ณ จุด Start ธ.ก.ส. สํานักงานใหญ่ เวลา 04.00 น. วันอาทิตย์ที่ 29 ตุลาคมนี้
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ยอดผู้สมัครงานวิ่งเพื่อการกุศล BAAC Charity Run 2nd 2023 เต็มจํานวน 4,000 คนแล้วในวันนี้ โดยเปิดรับสมัครการวิ่งเป็น 2 ระยะ ได้แก่ ระยะ Fun Run 5 กิโลเมตร ระยะ Extra Mini Marathon 12 กิโลเมตร ซึ่งรายได้ทั้งหมดไม่หักค่าใช้จ่ายนําไปบริจาคให้มูลนิธิอาจารย์จําเนียร สาระนาค เพื่อมอบเป็นทุนการศึกษาให้แก่บุตรหลานเกษตรกร โดยผู้เข้าร่วมกิจกรรมจะได้รับสิทธิ์ในการรับรางวัลรวมมูลค่ากว่า 2,000,000 บาท และรับของที่ระลึกจาก ธ.ก.ส. มากมาย อาทิ เสื้อวิ่ง กระเป๋าผ้า ซึ่งผู้ที่สามารถวิ่งเข้าถึงเส้นชัยทุกท่านจะได้รับเหรียญที่ระลึกสุดพิเศษจาก ธ.ก.ส. และผู้ที่วิ่งเข้าเส้นชัย 100 คนแรก จะได้รับเสื้อ Finisher สุดหรู โดยนักวิ่งชายและหญิง ระยะ 12 กิโลเมตร ที่วิ่งถึงเส้นชัยในอันดับที่ 1 จะได้รับรางวัล Overall มูลค่า 100,000 บาท (ผู้ที่ได้รับรางวัลประเภท Overall จะไม่ได้รับสิทธิ์ในการรับรางวัลของประเภทรุ่นอายุ) และผู้ชนะในแต่ละรุ่นอายุร่วมชิงรางวัลจํานวน 5 อันดับ พร้อมรับถ้วยรางวัลจาก ธ.ก.ส. ได้แก่ รางวัลชนะเลิศ เป็นเงินมูลค่า 50,000 บาท อันดับ 2 เป็นเงินมูลค่า 40,000 บาท อันดับ 3 เป็นเงินมูลค่า 30,000 บาท อันดับ 4 เป็นเงินมูลค่า 20,000 บาท และอันดับ 5 เป็นเงินมูลค่า 10,000 บาท โดยผู้สมัครเข้าร่วมกิจกรรมสามารถมารับเสื้อวิ่งได้ด้วยตัวเอง ณ ใต้ตึกอาคารโพเดียม ธ.ก.ส. สํานักงานใหญ่ บางเขน กรุงเทพฯ ในระหว่างวันที่ 26 - 27 ตุลาคม 2566 เวลา 8.00 – 16.00 น.
นอกจากนี้ ธ.ก.ส. ขอเชิญชวนเข้าร่วมการแข่งขันประกวดวิ่งแฟนซี จํานวน 8 รางวัล รางวัลละ 5,000 บาท ไม่จํากัดจํานวนผู้สมัคร สําหรับผู้ที่ออกแบบการแต่งกายสุดสร้างสรรค์ สร้างความสุข ความครื้นเครง ให้กับผู้เข้าร่วมกิจกรรมตลอดการวิ่ง และโดนใจกรรมการ โดยแจ้งลงทะเบียนเข้าร่วมประกวดวิ่งแฟนซี ณ วันงาน ก่อนการแข่งขัน 30 นาที ซึ่งผู้เข้าแข่งขันต้องวิ่งจนครบระยะวิ่งที่ลงสมัคร (Fun Run, Extra Mini Marathon) แต่ไม่พิจารณาความเร็วและลําดับในการเข้าเส้นชัย แล้วพบกันในวันอาทิตย์ที่ 29 ตุลาคม 2566 ณ ธ.ก.ส. สํานักงานใหญ่ บางเขน กรุงเทพฯ สําหรับผู้ที่สนใจสามารถดูรายละเอียดเพิ่มเติมได้ที่ https://www.baac.or.th หรือสอบถาม Call Center โทร 02 555 0555
รัฐบาลไทย-ข่าวทำเนียบรัฐบาล-PM: Govt fully supports use of EVs
วันศุกร์ที่ 6 ตุลาคม 2566
PM: Govt fully supports use of EVs
PM: Govt fully supports use of EVs
October 5, 2023, at the Government House, Prime Minister and Minister of Finance Srettha Thavisin had a test drive on the BYD Seal EV, and disclosed that his test drive did not aim to promote the car, but to support the concept of green vehicles, as green future is the Government’s key policy. Regardless of capacity, vehicles should be chosen based on their function rather than appearance. EVs are the world’s future which the Government fully supports, and wide-ranging EV brands and models have increasingly been imported to the country.
On the charging stations, the Prime Minister urged concerned agencies to conduct more publicity on locations of charging stations, especially in other provinces than Bangkok, as there are already a number of them very few people are aware of. He was also glad with the increasing popularity of EVs in Thailand which would well contribute to the reduction of PM2.5 particulates, among others.
The Prime Minister stated that the use of EVs in government agencies is a good idea, but the budget and vehicle lifespan need to be taken into account. He also brushed aside the possibility of “first-EV buyers' subsidy” scheme, saying that populist policies are not under his agenda now. However, the Prime Minister expressed full support on the use of EVs for the green future.
รัฐบาลไทย-ข่าวทำเนียบรัฐบาล-ปลัดดีอี ถกประชุมคณะกรรมการกำกับการขับเคลื่อนขีดความสามารถในการแข่งขัน ด้านดิจิทัลของประเทศไทย ครั้งที่ 7/2566
วันศุกร์ที่ 6 ตุลาคม 2566
ปลัดดีอี ถกประชุมคณะกรรมการกํากับการขับเคลื่อนขีดความสามารถในการแข่งขัน ด้านดิจิทัลของประเทศไทย ครั้งที่ 7/2566
ปลัดดีอี ถกประชุมคณะกรรมการกํากับการขับเคลื่อนขีดความสามารถในการแข่งขัน ด้านดิจิทัลของประเทศไทย ครั้งที่ 7/2566
วันนี้ (6 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะกรรมการกํากับการขับเคลื่อนขีดความสามารถในการแข่งขัน ด้านดิจิทัลของประเทศไทย ครั้งที่ 7/2566 ซึ่งได้ร่วมกันพิจารณาและวิเคราะห์ตัวชี้วัดต่างๆ ที่เกี่ยวข้อง เพื่อเป็นประโยชน์อันนําไปสู่การยกระดับการจัดอันดับความสามารถในการแข่งขันด้านดิจิทัลของประเทศไทย โดยมี นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วยนางสาวพลอยรวี เกริกพันธ์กุล ผู้อํานวยการกองขับเคลื่อนดิจิทัลเพื่อเศรษฐกิจ สํานักงานคณะกรรมการดิจิทัลเพื่อเศรษฐกิจและสังคมแห่งชาติ เข้าร่วมประชุมฯ ณ ห้องประชุม 601 ชั้น 6 กระทรวงดิจิทัลเพื่อเศรษฐกิจและสังคม
_______________________
รัฐบาลไทย-ข่าวทำเนียบรัฐบาล-ดีอี ร่วมงานวันคล้ายวันสถาปนา กรมบัญชีกลาง ครบรอบ 133 ปี
วันศุกร์ที่ 6 ตุลาคม 2566
ดีอี ร่วมงานวันคล้ายวันสถาปนา กรมบัญชีกลาง ครบรอบ 133 ปี
ดีอี ร่วมงานวันคล้ายวันสถาปนา กรมบัญชีกลาง ครบรอบ 133 ปี
วันนี้ (6 ตุลาคม 2566) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นเกียรติเนื่องในโอกาสวันคล้ายวันสถาปนากรมบัญชีกลาง ครบรอบ 133 ปี โดยมีคณะผู้บริหารกรมบัญชีกลางให้การต้อนรับ ณ กรมบัญชีกลาง
______________________
รัฐบาลไทย-ข่าวทำเนียบรัฐบาล-การเดินทางไปตรวจราชการ ณ จังหวัดอุบลราชธานี จังหวัดยโสธร และจังหวัดร้อยเอ็ด ของนายเศรษฐา ทวีสิน นายกรัฐมนตรี
วันศุกร์ที่ 6 ตุลาคม 2566
การเดินทางไปตรวจราชการ ณ จังหวัดอุบลราชธานี จังหวัดยโสธร และจังหวัดร้อยเอ็ด ของนายเศรษฐา ทวีสิน นายกรัฐมนตรี
วันที่ 6 - 7 ตุลาคม 2566
การเดินทางไปตรวจราชการ ณ จังหวัดอุบลราชธานี จังหวัดยโสธร และจังหวัดร้อยเอ็ด
ของนายเศรษฐา ทวีสิน นายกรัฐมนตรี
วันที่ 6 ตุลาคม 2566
​นายกฯ ติดตามสถานการณ์อุทกภัย จ.อุบลฯ ย้ํารัฐบาลจะนําข้อมูลมาวางแผนแก้ปัญหา สั่งการพัฒนาระบบเตือนภัย แจ้งข่าวสาร ให้ตรวจสอบความมั่นคงโครงสร้าง เตรียมการช่วยเหลือประชาชน
นายกรัฐมนตรีลงพื้นที่ตรวจสถานีตรวจวัดระดับน้ํา (M7) จ.อุบลราชธานี กําชับทุกหน่วยงาน ร่วมกันคิดนอกกรอบในการบริหารจัดการน้ํา เร่งดูแลปากท้องของประชาชน
​